**TRO2011 - A modernizáció Magyarországon a dualizmus korában**

**A tantárgy általános célja és specifikus célkitűzései:** A hallgatók megismertetése a dualizmus korában végbement gazdasági, társadalmi és kulturális változások eredményeivel, az átalakulás során jelentkezett problémákkal, azok okaival és a megoldásukra tett sikeres vagy sikertelen kísérletekkel. Célkitűzés továbbá, hogy a hallgatók megismerjék a témák NAT-hoz, a kerettantervekhez és az érettségi követelményekhez való illeszkedését.

**A tantárgy tartalma:** A gazdasági modernizáció (a mezőgazdaság kapitalizálódása, az iparosodás, az infrastruktúra fejlődése), a gazdaság különböző ágai közötti kölcsönhatás bemutatása; a társadalom polgárosodása; oktatás és kultúrpolitika, a kor műveltségeszménye. A modernizáció területi különbségei.

**Tantárgyi követelmény:** A tárgy gyakorlati jeggyel zárul.

**Értékelés ütemezése és módja:**

Az értékelés alapja két zárthelyi dolgozat teljesítése, az első a 6. héten (március 20.), a második a 14. héten (május 15.). A zárthelyi dolgozatok témája az előadások tematikáján alapul.

**Az érdemjegy kialakítása** a zárthelyi dolgozatok osztályzatainak átlaga alapján történik. Amennyiben az osztályzatok közül valamelyik elégtelen, a féléves jegy is elégtelen. Zárthelyi dolgozat pótlására, illetve javításra a vizsgaidőszak első hetében biztosítok lehetőséget.

**Előadások tematikája:**

1. **Modernizációs sikertörténet**
2. **Az országgyűlés működése, parlamenti mindennapok**
3. **A világváros Budapest**
4. **Magyar részvétel a világkiállításokon**
5. **Az élelmiszeripar modernizációja: pesti nagymalmok és alapítóik, sörgyárak és cukrászdinasztiák**
6. **Zárthelyi dolgozat**
7. **Az oktatás modernizációja**
8. **Nőnevelés és a női szerepek megváltozása a korszakban**
9. **A sportélet intézményesülése**
10. **Kulturális forradalom**
11. **Nemzetiségi kérdés a századfordulón**
12. **A dualista rendszer hadserege és a véderővita**
13. **Zárthelyi dolgozat**
14. **Értékelés**

**Ajánlott irodalom:**

19. századi magyar történelem, szerkesztette: Gergely András, Korona Kiadó, Budapest, 1998

Czieger András: A magyar országgyűlés a dualizmus korában I-II, Országház Kiadó, Budapest, 2021.

Gergely András: Az 1867-es kiegyezés. Rubicon, 1996/1–2.

Kovács László: Ganz Ábrahám a magyar ipar úttörője. Rubicon, 2010/8.

Katus László: Egy magyar sikertörténet. A magyar gépipar a dualizmus korában, Rubicon, 2008/2–3.

Czefner Dóra, Takács Zsuzsanna Mária, Ács Marianna, Pusztafalvi Henriette (szerk.): ’Asszonyoknak igen sokat kell tudni…’ Új kutatások a nőnevelés történetéről, Kronosz Kiadó, 2020.

Fónagy Zoltán: Modernizációs sikertörténet. Rubicon, 2022/3-4.

Endrei Walter: A műszaki modernizáció élharcosa. Rubicon, 1995/1–2.

Réz Gyula: A magyar ipar nagyjai: Ganz Ábrahám (1814–1867) In: Mezőgazdasági Technika,

Szekere József: Ganz Ábrahám életrajza, 1814–1867. In: Tanulmányok Budapest múltjából, 1971. 18.

A Hatvany-Deutsch család [[Teljes szöveg (HTML)](http://www.matarka.hu/clik.php?cikkmutat=274333&mutat=http://www.hik.hu/tankonyvtar/site/books/b1001/83-02-12Koncz.html)] [História](http://www.matarka.hu/cikk_list.php?fusz=17206), 1983. (5. évf.) 2. sz. 28–30. Teljes szöveg (2000/ 1. számtól): [www.historia.hu](http://www.historia.hu)

Bacsa Tibor: A Hatvani Cukorgyár rövid története. In: Hatvani Kalendárium, 2009.

Buzás Kálmán: Négy Dreher Pesten. Budapest, 2010/6.

Katus László: Egy magyar sikertörténet. A magyar gépipar a dualizmus korában. Rubicon, 2008/2–3.

Bolla Dezső: A Weiss család szerepe Csepel történetében. Budapesti Helytörténeti Emlékkönyv. Bp., 2006.

Jávor Kata: A Zsolnay család. In: Sokszínű Kapitalizmus. Szerk. Sebők Marcell. Bp., 2004.

Gál Vilmos: Világkiállító magyarok. Bp. Holnap Kiadó Kft. 2010.

Erdész Ádám: Békési nyomdászdinasztiák. Rubicon, 2010/8.

Nyíregyháza, 2025. február 07.

Hegedüsné Stevanyik Anita

óraadó oktató